கேள்வி: லகாட் டத்து - வரலாறு பற்றி தகவல் சொல்.
பதில்: லகாட் டத்துவில் நடைபெற்ற ஓர் அகழ்வாராய்ச்சியில் மிங் அரசமரபு (''Ming dynasty'') சீன மண்பாண்டங்கள் கண்டுபிடிக்கப்பட்டன. அந்த மண்பாண்டங்கள் மூலமாக, 15-ஆம் நூற்றாண்டில் இங்கு ஒரு குடியேற்றம் இருந்ததாக நம்பப்படுகிறது. லாகாட் டத்துவின் கிழக்கே துங்கு (''Tunku'') எனும் பெயரில் ஒரு கிராமம் உள்ளது. இது 19-ஆம் நூற்றாண்டில் கடற்கொள்ளையர்களுக்கும்; மற்றும் அடிமை வியாபாரிகளுக்கும் புகலிடமாக விளங்கியது. கி.பி 1408-இல் இடான் மொழி (''Idaan Language'') கையெழுத்துப் பிரதியின் அடிப்படையில், வடக்கு போர்னியோவில் இசுலாம் முதலில் இங்குதான் அறிமுகப் படுத்தப்பட்டதாக நம்பப் படுகிறது.
கேள்வி: லகாட் டத்து - வெளிநாட்டு போராளிகளின் ஊடுருவல்கள் என்பது என்ன?
பதில்: 1985 செப்டம்பர் 23-ஆம் தேதி அண்டை நாடான பிலிப்பீன்சு நாட்டில் இருந்து 15- 20 ஆயுதம் ஏந்திய மோரோ கடல்கொள்ளையர்கள் ''(Moro Pirates)'' லகாட் டத்து நகரத்தில் தரையிறங்கி, குறைந்தது 21 பேரைக் கொன்றனர்; மேலும் 11 பேருக்கு காயங்கள் விளைவித்தனர். உள்ளூர் வங்கியில் இருந்து சுமார் அமெரிக்க டாலர் 200,000; (அமெரிக்க டாலர்) மற்றும் மலேசியா எயர்லைன்சு அலுவலகத்தில் இருந்து மற்றொரு அமெரிக்க டாலர் 5,000 (அமெரிக்க டாலர்) கொள்ளையடித்துச் சென்றனர்.
கேள்வி: லகாட் டத்து - ஆயுத மோதல் என்பது என்ன?
பதில்: இந்த ஆக்கிரமிப்பிற்குப் பலடியாக மலேசியப் பாதுகாப்பு படையினர் (''Malaysian Security Forces'') அந்த தண்டுவோ கிராமத்தைச் சுற்றி வளைத்தனர். பிலிப்பீன்சு மற்றும் மலேசியா அரசாங்கங்கள் ஓர் அமைதியான தீர்வைக் காண்பதற்காக அந்தக் குழுவுடன் பல பேச்சுவார்த்தைகளில் ஈடுபட்டனர். அந்தப் பேச்சுவார்த்தைகள் தோல்வியுற்ற பிறகு, இந்த மோதல் ஆயுத மோதலாக மாறியது. அந்த மோதலில் சூலு சுல்தானகம் சேர்ந்தவர்கள் என்று கூறிக் கொண்ட 56 பேர் சுட்டுக் கொல்லப் பட்டார்கள்; மற்றும் பலர் மலேசிய அதிகாரிகளால் கைது செய்யப்பட்டனர். [7][8] மோதலின் போது மலேசியத் தரப்பில் ஆறு பேர் கொல்லப்பட்டனர்; பொதுமக்களில் 10 பேர் உயிர் இழந்தனர்.